hotchpotch/miracl-hf-unified huggingface dataset:
लैमार्कवाद
लैमार्कवाद, फ्रांस के जीववैज्ञानिक लैमार्क द्वारा प्रतिपादित विकासका सिद्धान्त (विकासवाद) था जो किसी समय बहुत मान्य हुआ था किन्तु बाद में इसे अस्वीकार कर दिया गया। संक्षेप में लामार्क का विकासवाद (या, लैमार्कवाद) यह है - वातावरण के परिवर्तन के कारण जीव की उत्पत्ति, अंगों का व्यवहार या अव्यवहार, जीवनकल में अर्जित गुणों का जीवों द्वारा अपनी संतति में पारेषण। इस मत और डार्विन के मत में यह अंतर है कि इस मत में डारविन के प्राकृतिक वरण के सिद्धांत का अभाव है।
लामार्क ने अपने विकासवाद के संबंध में निम्नलिखित दो नियम प्रतिपादित किए हैं :
(1) उस प्रत्येक जीव में, जिसने अपने विकास की आयु पार नहीं की है, किसी अंग का सतत व्यवहार उस अंग को विकसित एवं दृढ़ बनाता है और यह दृढ़ता उस काल के अनुपात में होती है जितने काल तक यह अंग व्यवहार में लाया गया है। इसके विपरीत यदि किसी अंग का व्यवहार नहीं किया जाता है, तो वह निर्बल होने लगता है और शनै: शनै: उसकी कार्यकारी क्षमता कम होती जाती है और अंत में वह अंग विलुप्त हो जाता है।
(2) दीर्घकाल से किसी परिस्थिति में रहनेवाली प्रजाति के जीवों को, परिस्थिति के प्रभाव के कारण, अनेक बातें अर्जित करनी पड़ती हैं, या भुला देनी होती है। किसी अंग का प्रभावी व्यवहार, अथवा उस अंग के व्यवहार में सतत कमी, आनुवंशिकता के द्वारा सुरक्षित रहती है और ये बातें इन जीवों से उत्पन्न होनेवाले जीवों में अवतरित होती हैं, पर शर्त यह है कि अर्जित परिवर्तन नर और मादा दोनों में हुआ हो, अथवा उन नर मादा में हुआ हो जिनसे नए जीवों की उत्पत्ति हुई है।
लामार्क को विश्वास था कि जीवित जीवों के स्पीशीज़ में या तो प्राकृतिक शृंखला रहती है या अंतर रहता है। जीवित प्राणियों के सांतत्य के विचार ने उन्हें यह विचारने के लिए प्रेरित किया कि जीवन और वनस्पति श्रेणी किसी बिंदु पर अवश्य ही संतत होने चाहिए और इन्होंने इस बात पर जोर दिया कि जीवित प्राणियों का समग्र रूप में अध्ययन होना चाहिए।
लामार्क तीन महत्वपूर्ण एवं परस्पर संवधित संकल्पनाओं पर पहुँचे :
विकासवाद का इतिहास
विकासवाद (Evolutionary thought) की धारणा है कि समय के साथ जीवों में क्रमिक-परिवर्तन होते हैं। इस सिद्धान्त के विकास का लम्बा इतिहास है। १८वीं शती तक पश्चिमी जीववैज्ञानिक चिन्तन में यह विश्वास जड़ जमाये था कि प्रत्येक जीव में कुछ विलक्षण गुण हैं जो बदले नहीं जा सकते। इसे इशेंसियलिज्म (essentialism) कहा जाता है। पुनर्जागरण काल में यह धारणा बदलने लगी।
१९वीं शती के आरम्भ में लैमार्क ने अपना विकासवाद का सिद्धान्त दिया जो क्रम-विकास (evolution) से सम्बन्धित प्रथम पूर्णत: निर्मित वैज्ञानिक सिद्धान्त था।
एर्न्स्ट हेक्केल
एर्न्स्ट हाइनरिख हेकेल, (Ernst Heinrich Haeckel, १६ फ़रवरी १८३४ - ९ अगस्त १९१९), जर्मन प्राणिविज्ञानी, प्राध्यापक, कलाकर तथा दार्शनिक थे। इन्होने हजारों जीवजन्तुओं को खोजा, उनका वर्न किया एवं उनका नामकरण किया। हेक्केल ने डार्विन के सिद्धान्तों को जर्मनी में प्रचारित-प्रसारित किया।
एर्न्स्ट हेक्केल का जन्म प्रशिया के पॉट्सडैम नगर में हुआ था। इन्होंने बर्लिन, वर्ट् सबुर्ख (Wurzburg) तथा विएना में फ़िख़ों (Virchone), कलिकर (Kolliker) तथा जोहैनीज़ मुलर (Johannes Muller) के अधीन अध्ययन कर चिकित्साशास्त्र के स्नातक की उपाधि सन् 1857 में प्राप्त की।
कुछ समय तक चिकित्सक का काम करने के पश्चात् आप जेना विश्वविद्यालय में प्राणिविज्ञान के प्रवक्ता तथा सन् 1865 में प्रोफेसर नियुक्त हुए।
डार्विन के सिद्धांत से बहुत प्रभावित होकर आपने "सामान्य आकारिक" पर महत्वपूर्ण ग्रंथ सन् 1866 में, दो वर्ष बाद "सृजन का प्रकृतिविज्ञान" तथा सन् 1874 में "मानवोद्भवविज्ञान" शीर्षक ग्रंथ लिखे। प्राणियों के विकास में पुनरावर्ती क्रमों का इन्होंने प्रतिपादन किया तथा जंतुओं के आपसी सबंधों का दिग्दर्शन कराने के लिए एक आनुवंशिक सारणी तैयार की। रेडियोलेरिया, गहन सागरीय मेड्युसाओं तथा सेराटोसाओं और साइफॉनोफोराओं पर अत्युत्तम प्रबंध लिखने के अतिरिक्त हेकेल ने व्यवस्थित जातिवृक्ष नामक एक बड़ा ग्रंथ भी लिखा। इनके कुछ अन्य वैज्ञानिक ग्रंथ बड़े लोकप्रिय हुए।
विकास सिद्धांत (Evolution theory) के दार्शनिक पहलू का भी अपने गंभीर अध्ययन किया तथा धर्म के स्थान पर एक वैज्ञानिक अद्वैतवाद का प्रचार किया। हेकेल के अद्वैतवाद में प्रकृति का कोई उद्देश्य या अभिकल्पना, नैतिक व्यवस्था, मानवीय स्वतंत्रता अथवा वैयक्तिक ईश्वर को कोई स्थान नहीं है। हेकेल ने अपने समय के बुद्धिजीवियों में स्वतंत्र विचार करने की एक लहर उत्पन्न कर दी तथा प्रायोगिक जीवविज्ञान के विकास में महत्वपूर्ण योगदान दिया।
आर एल फ्रांसिस
आर एल फ्रांसिस, निर्धन ईसाई मुक्ति आन्दोलन (Poor Chrischian Liberationa Movement) के राष्ट्रीय अध्यक्ष हैं। वे भारत की ईसाई मिशनरियों के बीच व्याप्त भेदभाव और कटुता के खिलाफ लगातार अपनी आवाज बुलंद किये हुए हैं
निर्धन ईसाई मुक्ति आन्दोलन का विचार है कि चर्च का ध्यान सिर्फ संख्या मे इजाफा करने मे है, लोगो के जीवन स्तर सुधारने मे नही। इसका सबसे महत्वपूर्ण उदाहरण है जो पैसा विदेशो से आता है उसका उपयोग अच्छे जगह पर जमीन खरीदने मे या अच्छी जिन्दगी जीने मे खर्च कर देते है। इसका यह भी मत है कि दलितो और वनवासियों का धर्म-परिवर्तन रोका जाय। धर्म का परिवर्तन करके किसी भी समाज से घट रही बुराईयों को नहीं हटाया जा सकता है। इसके लिए पैसे खर्च होते है वह गरीब ईसाईयों के जीवन स्तर को ऊपर उठाने के लिए खर्च किया जाय।
इनका आरोप है कि कुछ लोगो का चर्चों के कार्यकलापों पर अधिकार है बाकी सिर्फ नाम मात्र के ही है। यदि चर्च को भारत ने गरीबी दूर करने के उतनी ही फिक्र है तो जो गरीब ईसाई है उनको वह छात्रवृत्ति क्यों नहीं देती।
पसमांदा मुसलिम महाज
पसमांदा मुसलिम महाज (हिन्दी में, दलित मुस्लिम फ्राँट) भारत के मुसलमानों की संस्था है जो 'अछूत मुसलमानों' के उद्धार के उद्देश्य से गठित की गयी है। इसकी स्थापना पटना में अली अनवर ने की थी। अनवर स्वयं 'अंसारी' जाति के 'अछूत मुसलमान' हैं।
हेतु
हेतु, तर्कशास्त्र का पारिभाषिक शब्द है। धुएँ को देखकर आग का अनुमान होता है। इस अनुमान में धुएँ को हेतु कहते हैं।
धूम और अग्नि में अविनाभाव संबंध होना चाहिए। साध्य (अग्नि) का पक्ष में (पर्वत, गाँव आदि जहाँ धूम दिखाई पड़ता हो) अस्तित्व तभी ज्ञात हो सकता है जब हेतु या लिंग ऐसा हो जो सर्वदा साध्य के साथ वर्तमान देखा गया हो। अनुमान की मानसिक प्रक्रिया को जब दूसरे के लिए शब्दों में व्यक्त करते हैं तो हम न्यायशास्त्र के अनुसार पाँच अवयवों के वाक्यों का तथा बौद्ध एवं पाश्चात्य तर्कशास्त्र के अनुसार तीन अवयवों के वाक्यों का प्रयोग करते हैं। पाँच अवयवोंवाले वाक्य में दूसरा अवयव हेतु कहलाता है। जैसे :
1. पर्वत में आग है (प्रतिज्ञा)।
2. क्योंकि उसमें धुआँ है (हेतु)।
3. जहाँ जहाँ धूम होता है वहाँ वहाँ आग रहती है, जैसे रसोई में (उदाहरण)।
4. इस पर्वत में जो धूम है वह आग के साथ व्याप्त है (उपनय)।
5. अत: पर्वत में धूम है। (निगमन)।
इसी अनुमान को तीन अवयवोंवाले वाक्य में इस तरह कहा जाएगा :
1. जहाँ जहाँ धुआँ है वहाँ आग होती है।
2. पर्वत में धुआँ है।
3. अत: पर्वत में आग है।
इन तीन अवयवोंवाले वाक्य में हेतु के लिए कोई अलग वाक्यावयव नहीं आता, हेतु का प्रयोग केवल पद के रूप में होता है।
हेतु के लिए पाँच बातों का होना अवश्यक माना गया है -
1. इसे पक्ष में वर्तमान रहना चाहिए,
2. इसे उन स्थानों पर होना चाहिए जहाँ साध्य वर्तमान रहता है,
3. इसे वहाँ नहीं रहना चाहिए जहाँ साध्य नहीं रहता,
4. इसे अबाधित होना चाहिए अर्थात् इसे पक्ष के विरुद्ध नहीं होना चाहिए और
5. इसे इसके विरोधी तत्वों से रहित होना चाहिए।
हेतु तीन प्रकार के होते हैं :
1. अन्वयतिरेकी' वह हेतु है जो साध्य के साथ रहता है और साध्य के अभाव में नहीं रहता - जैसे धूम और आगे।
2. केवलान्वयी हेतु सर्वदा साध्य के साथ रहता है - उनका अभाव संभव नहीं है; जैसे ज्ञेय और प्रमेय।
3. केवलव्यतिरेकी हेतु अपने अभाव के साथ ही साध्य से संबद्ध होता है - जैसे-गंध और पृथ्वी से इतर द्रव्य।
दूषित अनुमानों में हेतु वास्तव में हेतु नहीं होता अत: उसको हेत्वाभास कहते हैं।
राजा लक्ष्मण सिंह
राजा लक्ष्मण सिंह (9 अक्टूबर 1826 ई. - 14 जुलाई 1896 ई.), भारतेंदु हरिश्चंद्र युग से पूर्व की हिन्दी गद्यशैली के प्रमुख विधायक थे। इन्होने हिन्दी को हिन्दी संस्कृति के अनुकूल संस्कृतनिष्ठ बनाने की चेष्टा की। इन्होने आगरा से प्रजा-हितैषी पत्र निकाला और कालिदास के अभिज्ञान शाकुन्तलम्, रघुवंश एवं मेघदूतम् का हिन्दी में अनुवाद किया।
लक्ष्मण सिंह का जन्म आगरा के वजीरपुरा नामक स्थान में 9 अक्टूबर 1826 ई. को हुआ था। 13 वर्ष की अवस्था तक आप घर पर ही संस्कृत और उर्दू की शिक्षा ग्रहण करते रहे और सन् 1839 में अंग्रेजी पढ़ने के लिए आगरा कालेज में प्रविष्ट हुए। कालेज की शिक्षा समाप्त करते ही पश्चिमोत्तर प्रदेश के लेफ्टिनेंट गर्वनर के कार्यालय में अनुवादक के पद पर नियुक्त हुए। आपने बड़ी योग्यतापूर्वक कार्य किया और 1855 में इटावा के तहसीलदार नियुक्त हुए। सन् 1857 के विद्रोह में आपने अंग्रेजों की भरपूर सहायता की और अंग्रेजों ने उन्हें पुरस्कारस्वरूप डिप्टीकलक्टरी का पद प्रदान किया। 1870 ई. में राजभक्ति के परिणामस्वरूप लक्ष्मण सिंह जी को "राजा" की उपाधि से सम्मानित किया।
अंग्रेज सरकार की सेवा में रहते हुए भी लक्ष्मण सिंह का साहित्यानुराग जीवित रहा। सन् 1861 में इन्होंने आगरा से "प्रजाहितैषी" नामक पत्र निकाला। सन् 1863 में महाकवि कालिदास की अमर कृति "अभिज्ञान शाकुंतलम्" का हिंदी अनुवाद "शंकुतला नाटक" के नाम से प्रकाशित हुआ। इसमें हिंदी की खड़ी बोली का जो नमूना आपने प्रस्तुत किया उसे देखकर लोग चकित रह गए। राजा शिवप्रसाद सितारेहिंद ने अपनी "गुटका" में इस रचना को स्थान दिया। उस समय के प्रसिद्ध हिंदी प्रेमी फ्रेडरिक पिन्काट उनकी भाषा और शैली से बहुत प्रभावित हुए और 1875 में इसे इंग्लैंड में प्रकाशित कराया। इस कृति से लक्ष्मण सिंह को पर्याप्त ख्याति मिली और इसे इंडियन सिविल सर्विस की परीक्षा में पाठ्यपुस्तक के रूप में स्वीकार किया गया। इससे लेखक को धन और सम्मान दोनों मिले। इस सम्मान से राजा साहब को अधिक प्रोत्साहन मिला और उन्होंने 1877 में कालिदास के "रघुवंश" महाकाव्य का हिंदी अनुवाद किया और इसकी भूमिका में अपनी भाषासंबंधी नीति को स्पष्ट करते हुए कहा-
सन् 1881 ई. में आपका "मेघदूत" के पूर्वार्ध और 1883 ई. में उत्तरार्ध का पद्यानुवाद प्रकाशित हुआ जिसमें - चौपाई, दोहा, सोरठा, शिखरिणी, सवैया, छप्पय, कुंडलिया और धनाक्षरी छंदों का प्रयोग किया गया है। इस पुस्तक में अवधी और ब्रजभाषा, दोनों के शब्द प्रयुक्त हुए हैं। यह अपने ढंग का अनूठा प्रयोग है।
आप कलकत्ता विश्वविद्यालय के "फेलो" और "रायल एशियाटिक सोसाइटी" के सदस्य रहे। सन् 1888 ई. में सरकार की सेवा से मुक्त होने पर आप आगरा की चुंगी के बाइस चेयरमैन हुए और आजीवन इस पद पर बने रहे।
अनुवादक के रूप में राजा लक्ष्मण सिंह को सर्वाधिक सफलता मिली। आप शब्द-प्रतिशब्द के अनुवाद को उचित मानते थे, यहाँ तक कि विभक्ति प्रयोग और पदविन्यास भी संस्कृत की पद्धति पर ही रहते थे। राजा साहब के अनुवादों की सफलता का रहस्य भाषा की सरलता और भावव्यंजना की स्पष्टता है। उनकी टकसाली भाषा का प्रभाव उस समय के सभी लोगों पर पड़ा और तत्कालीन सभी विद्वान् उनके अनुवाद से प्रभावित हुए।
जड़ी-बूटी चिकित्सा
जड़ी-बूटी चिकित्सा (Herbalism) एक पारम्परिक चिकित्सा पद्धति या 'लोक चिकित्सापद्धति' है जिसमें पौधों एवं उनके रसादि का चिकित्सा के लिये उपयोग किया जाता है।
पुरातात्विक साक्ष्य औषधीय पौधों के उपयोग कम से कम करने के लिए तारीखें इंगित करता है कि पाषाण काल, लगभग 60,000 साल पहले। हर्बल उपचार के लिखित साक्ष्य पौधों की सूचियाँ बनाई जो सुमेर निवासी, करने के लिए, वापस 5,000 से अधिक वर्षों के लिए तारीखें बनाई। प्राचीन संस्कृतियों की एक संख्या पौधों और उनकी चिकित्सा का उपयोग करता है पर लिखा था। प्राचीन मिस्र में, जड़ी बूटियों में उल्लेख कर रहे मिस्र के चिकित्सा papyri , या जड़ी बूटियों की मात्रा का पता लगाने युक्त चिकित्सा जार में पाया दुर्लभ अवसरों पर कब्र चित्र में दिखाया गया।
विश्वसनीयता इंजीनियरी
विश्वसनीयता इंजीनियरी (reliability engineering), इंजीनियरी की वह शाखा है जो निकायों या उनके घटकों द्वारा निर्धारित स्थितियों में, अपना निर्धारित कार्य, निर्धारित समय तक, करने की क्षमता का विवेचन करती है। किसी तंत्र की विश्वसनीयता को हमेशा एक प्रायिकता के रूप में व्यक्त किया जाता है।
ध्वनि संचालित एक्स्चेंज
ध्वनिसंचालित एक्स्चेंज (अंग्रेज़ी: "वॉयस ऑपरेटेड एक्सचेंज", लघुरूप: वीओएक्स या वॉक्स) एक इलेक्ट्रॉनिक उपकरण होता है, एक वॉकी-टॉकी जैसा होता है। इस प्रणाली द्वारा बहुत हल्की सी ध्वनि या मानव वार्तालाप को पकड़कर स्पीकर में संवर्धित कर सुनाया जा सकता है। ये ध्वनि संकेत मिलते ही स्वतः ही कार्य चालू कर देता है। जब उपभोक्ता इसमें बोलता है, सिर्फ उतनी देर तक ही ट्रांसमीटर चालू रहता है और बोलना रूकते ही यह भी स्वतः ही बंद हो जाता है। यह प्रयोग किए जाने वाले पी.टी.टी (प्रेस टू टॉक) बटन से कहीं बेहतर होता है। इसके साथ ही इसे मैनुअल तरीके से भी प्रयोग किया जा सकता है। मोबाइल फोन उपकरणों में वी.ओ.एक्स का प्रयोग बैटरी चार्ज बचाने के किये किया जाता है। कुछ मोबाइल फोन, टू वे रेडियो, फोन रिकॉर्डर और टेप रिकॉर्डर आदि में भी वीओएक्स का विकल्प होता है।
वीओएक्स में एक ट्रांसमीटर लगा होता है, जो कि सूचनाओं को ग्रहण करता है। इसका ध्वनि पकड़ने वाला माइक्रोफोन जिसे ईयरपीस भी कहते हैं, ये सिर के पास होता है और सेंसर चेहरे के पास, ताकि आवाज की जसा सी भी फुसफुसाहट को भी सुना जा सकें। ध्वनि के समाप्त होने के कुछ अंतराल तक इसका सर्किट सक्रिय रहता है, इस निश्चित अंतराल में कोई ध्वनि न मिलने की दशा में स्वत: ही बंद हो जाता है। दोबारा थोड़ी सी भी आवाज होते ही यह स्वतः ही सक्रिय हो जाता है।
इसका प्रणाली का प्रयोग हाल ही में २६ नवम्बर २००८ मुंबई में श्रेणीबद्ध गोलीबारी में राष्ट्रीय सुरक्षा समूह की टीम ने किया था। नासा के अभियानों में भी दौरान वीओएक्स का प्रयोग बहुत हुआ था, जिसने इस तकनीक को चलन में ला दिया। बम कांड या गोलीबारी आदि की स्थिति में इस स्विच के लिए एक बड़ी समस्या होती है। भीषण गोलाबारी और फायरिंग के समय यह स्विच उसकी आवाज से भी सक्रिय हो जाता है, जो इस उपकरण की प्रमुख कमी है।
टेलीस्कोपियम तारामंडल
टेलीस्कोपियम एक तारामंडल है।
दायाँ आरोहण
दायां आरोहण (अंग्रेज़ी:राइट असेंशन, लघुरूप RA; चिह्नα) एक खगोलीय माप होता है, जो भूमध्यीय निर्देशांक प्रणाली के दो निर्देशांकों में से एक है। दूसरा निर्देशांक झुकाव (खगोलीय) होता है।
गोंद
गोंद पौधा का एक उत्सर्जी पदार्थ है जो कोशिका भित्ति के सेलूलोज के अपघटन के फलस्वरूप बनता है। सूखी अवस्था में यह रवा के रूप में पाया जाता है, किन्तु पानी में डालने पर यह फूलकर चिपचिपा बन जाता है। इसका उपयोग कागज आदि विभिन्न पदार्थों को चिपकाने में होता है। अकेशिया सेनीगल से हमें सबसे अच्छा गोंद मिलता है। बबूल, आम और नीम आदि पौधों से भी गोंद निकलता है इसका उपयोग दवा बनाने एवं विभिन्न उद्योग धंधों में होता है।
ओबरा
ओबरा (Obra) भारत के उत्तर प्रदेश राज्य के सोनभद्र ज़िले में स्थित एक नगर है।
यह शहर रेणु नदी और सोन नदी के किनारे बसा हुआ है और यहाँ स्थापित तपिय व जलविद्युत ईकाइयों के लिए प्रख्यात है। तपित बिजलीघर में १३ ईकाइयाँ हैं, और उसकी कुल विद्युत उत्पादन क्षमता १५५० मेगावॉट है, जबकि पनबिजली से ९९ मेगावॉट (३३ मेगावॉट की ३ जल ईकाइयाँ) उत्पादित होते है। तलित बिजलीघर 'बी' में भारत का सर्वप्रथम २०० मेगावॉट की ईकाइ लगाई गई थी।
ओबरा शहर आसपास 50 किमी. तक के शहर एवं गाँव के लिए एक महत्वपूर्ण नगरीय केन्द्र है और इसे स्थानीय लोग "छोटी मुम्बई" कहकर भी पुकारते हैं। यहाँ के पावर प्लांट, सिमेंट कारखाने व पत्थरों की खान यहाँ व्यवसाय प्रदान करती हैं।
टाइटन (यूनानी चरित्र)
टाइटन नाम यूनान के पौराणिक साहित्य से लिया गया है। देवी ज़ी यानि पृथ्वी ने अपने पुत्र यूरेनस, एक आकाशीय देवता से छ: पुत्र और छ: पुत्रियों को सबसे पहले जन्म दिया। वे सभी बड़े ही बलवान और विशालकाय थे। इन सभी को टाइटन कहा गया। हेसियड की थियोगोनी के अनुसार टाइटन बारह ही थे लेकिन कुछ प्राचीन यूनानी ग्रन्थों में अन्य टाइटनों का उल्लेख भी मिलता है।
टाइटनों में सबसे छोटा क्रोनोस था जो सबसे अधिक शक्तिशाली भी था। यूरेनस के अत्याचारों से तंग आकर ज़ी ने अपने इस पुत्र को उसके विरुद्ध उकसाया और क्रोनोस भी यूरेनस के बढ़ते अत्याचारों से दु:खी था। उसने अपने पिता को अपद्स्थ करके टाइटनों के राज-सिंहासन पर अधिकार कर लिया और यूरेनस को नपुंसक बनाकर छोड़ दिया गया। क्रोनोस ने अपनी बहन रिआ को अपनी पत्नी और महारानी बनाया, जिसे धरती और उत्पादकता की देवी माना जाता है। क्रोनोस अपनी संतानों को खा जाया करता था,
लेकिन रिआ ने अपने पुत्र जियूस के स्थान पर क्रोनोस को कपड़े में लपेट कर पत्थर का टुकड़ा दे दिया जिसे वह निगल गया और इस प्रकार जियूस बच गया जिसने आगे चलकर अपने अत्याचारी हो चुके पिता को प्रसिद्ध टाइटनों और ओलम्पियनों के युद्ध में हराया। इस युद्ध के बाद क्रोनोस का साथ देने वाले टाइटनों को तारतारस (पाताल लोक या नरक) में बन्दी बनाकर भेज दिया गया। आयु में सबसे बड़े टाइटन ओशियनस ने अपनी बहन टेथीज को पत्नी बनाया और पूरी पृथ्वी के जल, झरनों, नदियों और समुद्र का स्वामी बना। टेथीज को धरती पर जल का समान वितरण करने वाली देवी माना जाता है। इसने झरनों और नदियों को जन्म दिया। इसी प्रकार अन्य टाइटन भाई बहनों ने भी आपस में विवाह किए और पति-पत्नी बने।
बहुलकीकरण
कार्बनिक रसायन में प्रारंभ से ही उस विधि को जिसमें यौगिक पदार्थ के दो या अधिक अणु मिलकर एक दूसरा ऐसा अणु या बहुलक (polymer) बनाएँ जिसका प्रतिशत संगठन वही हो जो मूल पदार्थ एकलक (monomer) का था, तथा उसका अणुभार एकलक के अणुभार का बहुगुण हो, बहुलकीकरण (Polymerisation) कहते हैं।
अनेक द्विबंध या त्रिबंधवाले कार्बनिक यौगिक में गरम करने या केवल रखने पर ही योगशील बहुलकीकरण (addition polymerisation) हो जाता है। इस प्रक्रिया द्वारा मूल वाष्पशील पदार्थ कम वाष्पशील द्रव या ठोस के रूप में बदले जा सकते हैं। कुछ बहुलकों में एकलक के केवल दो या तीन ही अणु होते हैं, परंतु अधिकांश में इनकी संख्या बहुत अधिक होती है। कुछ एकलक एक से अधिक प्रकार के बहुलक बनाते हैं तथा कुछ बहुलक गरम करने पर एकलकों में परिवर्तित हो जाते हैं।
एथिलीन तथा उसके व्युत्पन्नों का बहुलकीकरण योगश्ल बहुलकीकरण (additive polymerization) का उदाहरण है तथा बहुत ही प्राविधिक महत्व रखता है। एथिलीन एक गैस है पर इसके अनेक अणुओं के संयुक्त होने से पॉलिएथिलीन (polyethylene) नामक बहुलक प्राप्त होता है, जो एक बहुत ही उपयोगी पदार्थ है। इसी प्रकार स्टाइरीन (styrene) एक रंगहीन तीव्र गंधवाला द्रव है। कुछ दिन रखने या 100 डिग्री सें. तक गरम करने पर, इसका बहुलकीकरण हो जाता है। पहले एक गाढ़ा द्रव प्राप्त होता है और अंत में एक स्वच्छ गंधहीन, चमकदार, ठोस पदार्थ प्राप्त हो जाता है, जिसे पॉलीस्टाइरीन (polystyrene) कहते हैं। इसे [(CHCH=CH)] सूत्र द्वारा प्रदर्शित कर सकते हैं, जहाँ पर n की संख्या हजारों में है। कुछ ऐसे पदार्थ हाते हैं जिनकी उपस्थिति में बहुलकीकरण क्रिया केवल कुछ मिनटों में ही संपन्न हो जाती है। ऐसे पदार्थों को प्रारंभक (initiator) कहते हैं। इस प्रकार स्टाइरीन के बहुलकीकरण में एक प्रतिशत से भी कम मात्रा में बेंज्यायल परॉक्साइड (benzoyl peroxide) मिला देने से कुछ मिनटों के अंदर ही पॉलीस्टाइरीन प्राप्त हो सकता है। इस प्रकार की अभिक्रियाएँ शृंखला अभिक्रियायों (chain reactions) द्वारा संपन्न होती हैं और इनमें मुक्त मूलक (free radical), जो प्रारंभक के विघटन से बनते हैं, क्रिया को पूरा करते हैं। इस प्रकार यदि प्रारंभक के विघटन से (R) मुक्त मूलक बने, तो वह द्विबंध से योग करके एक बड़ा अणु बनाता है, जिसमें भी स्वतंत्र बंध होते हैं।
यह क्रिया फिर आगे चलती है और अणु का आकार क्रमशः बढ़ता जाता है।
यदि दो एकलकों का बहुलकीकरण एक साथ मिला कर किया जाए, तो बहुलक के प्रत्येक अणु में दोनों एकलक भी उपस्थित हो सकते हैं। इस प्रकार से प्राप्त बहुलक को सहबहुलक (copolymer) कहते हैं। बहुलकीकरण उद्योग से प्राप्त अधिकांश बहुलक सहबहुलक ही होते हैं।
आइसोप्रीन (isoprene), आइसोब्यूटिलीन (isobutylene), मैथिलमेथैक्रिलेट (methylmethacrylate), विनिल क्लोराइड (vinyl chloride), विनिल ऐसीटेट (vinyl acetate), ऐकाइलो नाइट्राइल (acrylonitrile) आदि एकलक, अनेक प्रकार के कपड़े, रबर आदि बनाने में काम आते हैं।
संघनन बहुलकीकरण (condensation polymerisation) विधि द्वारा भी उच्च अणुभारवाले बहुलक बनाए जाते हैं, जिनके बनने की क्रिया में जल, या अन्य साधारण अणु, निकलते भी हैं। इस विधि द्वारा पॉलिएस्टर (polyester), या पॉलिऐमाइड (polyamide) प्रकार के बहुलक बनते हैं जिनमें (-CO-O), या (-CONH-) की पुनरावर्तित इकाइयाँ (repeating units) होती है। इस प्रकार एडिपिक अम्ल (adipic acid) तथा हेक्सामेथिलीन टेट्राऐमीन (hexamethylene tetramine) को 200 सें. तक गरम करने से नाइलोन (nylon) बहुलक बनता है जिसमें -CO-(CH)-CO-NH(CH)-NH- की पुनरावर्तित इकाइयाँ रहती हैं।
टाइटन 3ई
टाइटन तृतीय ई या टाइटन ३ई, जिसे टाइटन III-सेन्टॉर भी कहा जाता है, एक अमरीकी एक्स्पेन्डेबल लॉन्च प्रणाली थी, जिसे १९७४ से १९७७ के बीच सात बार लॉन्च किया गया था। इसके द्वारा नासा की उच्च-प्रोफ़ाइल अभियानों को यात्रा करायी गयी थी, जिसमें वॉयेजर, वाइकिंग ग्रहीय अन्वेषण प्रोब और संयुक्त जर्मन-अमरीकी हेलियोस प्रोब अंतरिक्ष यान प्रमुख रहे हैं।
ईसबगोल
ईसबगोल (Plantago ovata) एक एक झाड़ीनुमा पौधा है जिसके बीज का छिलका कब्ज, अतिसार आदि अनेक प्रकार के रोगों की आयुर्वेदिक औषधि है। संस्कृत में इसे ' स्निग्धबीजम् ' कहा जाता है। ईसबगोल का उपयोग रंग-रोगन, आइस्क्रीम और अन्य चिकने पदार्थों के निर्माण में भी किया जाता है
'इसबगोल' नाम एक फारसी शब्द से निकला है जिसका अर्थ है 'घोड़े का कान', क्योंकि इसकी पत्तियाँ कुछ उसी आकृति की होती हैं।
इसबगोल के पौधे एक मीटर तक ऊँचे होते हैं, जिनमें लंबे किंतु कम चौड़े, धान के पत्तों के समान, पत्ते लगते हैं। डालियाँ पतली होती हैं और इनके सिरों पर गेहूँ के समान बालियाँ लगती हैं, जिनमें बीज होते हैं। इस पौधे की एक अन्य जाति भी होती है, जिसे लैटिन में 'प्लैंटेगो ऐंप्लेक्सि कैनलिस' कहते हैं। पहले प्रकार के पौधे में जो बीज लगते हैं उन पर श्वेत झिल्ली होती है, जिससे वे सफेद इसबगोल कहलाते हैं। दूसरे प्रकार के पौधे के बीज भूरे होते हैं। श्वेत बीज औषधि के विचार से अधिक अच्छे समझे जाते हैं। एक अन्य जाति के बीज काले होते हैं, किन्तु उनका व्यवहार औषध में नहीं होता।
इस पौधे का उत्पत्तिस्थान मिस्र तथा ईरान है। अब यह पंजाब, मालवा और सिंध में भी लगाया जाने लगा है। विदेशी होने के कारण प्राचीन आयुर्वेदिक ग्रंथों में इसका उल्लेख नहीं मिलता। आधुनिक ग्रंथों में ये बीज मृदु, पौष्टिक, कसैले, लुआबदार, आँतों को सिकोड़नेवाले तथा कफ, पित्त और अतिसार में उपयोगी कहे गए हैं।
यूनानी पद्धति के अरबी और फारसी विद्वानों ने इसकी बड़ी प्रशंसा की है और जीर्ण आमरक्तातिसार (अमीबिक डिसेंट्री), पुरानी कोष्ठबद्धता इत्यादि में इसे उपयोगी कहा है। इसबगोल की भूसी बाजार में अलग से मिलती है। सोने के पहले आधा या एक तोला भूसी फाँककर पानी पीने पर सबेरे पेट स्वच्छ हो जाता है। यह रेचक (पतले दस्त लानेवाला) नहीं होता, बल्कि आँतों को स्निग्ध और लसीला बनाकर उनमें से बद्ध मल को सरलता से बाहर कर देता है। इस प्रकार कोष्ठबद्धता दूर होने से यह बवासीर में भी लाभ पहुँचाता है। रासायनिक विश्लेषण से बीजों में ऐसा अनुमान किया जाता है कि इससे उत्पन्न होनेवाला लुआब और न पचनेवाली भूसी, दोनों, पेट में एकत्रित मल को अपने साथ बाहर निकाल लाते हैं।
घुन (गेहूँ का)
गेहूँ का घुन (Wheat weevils) एक सामान्य कीट है जो विश्व के सभी भागों में पाया जाता है। ये भण्डारित गेहूँ पर लगते हैं और बड़ी तेजी से बहुत अधिक क्षति कर सकते हैं। इसकी मादा बहुत से अण्डे देती है तथा इसका लार्वा अनाज का भीतरी भाग खाकर उसको खोखला कर देता है। इसके निस्तारण की विधियों में धात्विक डब्बे में संग्रहण, कीटनाशकों का प्रयोग एवं रेफ्रिजरेशन इत्यादि शामिल हैं।
Granary and Rice Weevils
CalPhotos: Sitophilus granarius
ITIS Standard Report Page: Sitophilus granarius
पायोनियर १०
पायोनियर १० एक २५८ किलोग्राम का अमेरिकी अंतरिक्ष यान है। इसे २ मार्च १९७२ को अमेरिकी अंतरिक्ष अनुसन्धान संस्था नासा ने एक ऐटलस-सेंटौर रॉकेट के ज़रिये अंतरिक्ष में छोड़ा। १५ जुलाई १९७२ से १५ फ़रवरी १९७३ के काल में यह हमारे सौर मंडल के क्षुद्रग्रह घेरे (ऐस्टरौएड बॅल्ट) को पार करने वाला पहला मानव-कृत यान बना। ६ नवम्बर १९७३ को इसने बृहस्पति ग्रह की तस्वीरें लेना शुर किया और ४ दिसम्बर १९७३ को बृहस्पति से केवल १,३२,२५२ किमी की दूरी पर पहुँचकर फिर उस से आगे निकल गया। चलते-चलते यह हमारे सौर मंडल के बाहरी क्षेत्रों में जा पहुँचा है। कम ऊर्जा के कारण २३ जनवरी २००३ के बाद इस यान का पृथ्वी से संपर्क टूट गया। उस समय यह पृथ्वी से १२ अरब किमी (८० खगोलीय ईकाईयों) की दूरी पर था।
युलिसेस अंतरिक्ष यान
युलिसेस अंतरिक्ष यान बृहस्पति ग्रह का एक अन्वेषण अंतरिक्ष यान है। यह फ्लाइबाय प्रकार का है।
पायोनियर ११
पायोनियर ११ एक २५९ किलोग्राम का अमेरिकी अंतरिक्ष यान है। इसे ६ अप्रैल १९७३ को अमेरिकी अंतरिक्ष अनुसन्धान संस्था नासा ने एक रॉकेट के ज़रिये अंतरिक्ष में छोड़ा। हमारे सौर मंडल के क्षुद्रग्रह घेरे (ऐस्टरौएड बॅल्ट) और बृहस्पति ग्रह से गुजरने वाला यह दूसरा मानव-कृत यान था। २ दिसम्बर १९७४ में यह बृहस्पति से केवल ४३,००० किमी की दूरी से निकला। १९७९ में यह पहला यान बना जिसने शनि ग्रह के समीप जाकर उसपर अनुसन्धान किया और उसकी तस्वीरें वापस पृथ्वी भेजीं। चलते-चलते यह हमारे सौर मंडल के बाहरी क्षेत्रों में जा पहुँचा है। कम ऊर्जा के कारण ३० नवम्बर १९९५ के बाद इस यान का पृथ्वी से संपर्क टूट गया।
गैलिलेयो (अंतरिक्ष यान)
गैलिलेयो ( या गैलिलियो अंग्रेजी:Galileo) एक अमेरिकी अंतरिक्ष यान था जो कि बृहस्पति ग्रह का अन्वेषण करता था।
गैलिलेयो अमेरिकी अंतरिक्ष अनुसंधान संस्था नासा द्वारा अंतरिक्ष शटल अटलांटिस से भेजा गया था। इसे हमारे सौर मंडल के सबसे बड़े ग्रह बृहस्पति और उसके प्राकृतिक उपग्रहों का अध्ययन करने के लिए भेजा गया था। यह परिक्रमा करने वाले ऑर्बिटर प्रकार का था।
गैलिलेयो ने बृहस्पति पर अमोनिया के बादल देखे, आयो पर ज्वालामुखी देखे, गैनिमीड और कलिस्टो पर सतह के नीचे खारे समुद्रों के मौजूद होने के संकेत पाए और यूरोपा पर भी ऐसे समुद्र के ताज़ा प्रमाण पाए। इस यान के कार्यकाल के दौरान बृहस्पति पर शूमेकर-लेवी ९ नामक धूमकेतु गिरा और इस घटना का आँखों-देखा हाल उसने पृथ्वी को प्रसारित किया। उसने बृहस्पति के इर्द-गिर्द के हलके उपग्रही छल्लों को परख कर वैज्ञानिकों को यह अंदाज़ा लगाने में मदद की कि यह शायद विभिन्न चंद्रमाओं से उभरती हुई धूल से बने हैं।
१८ अक्टूबर १९८९ को पृथ्वी से यह यान अंतरिक्ष शटल अटलांटिस के ज़रिये छोड़ा गया था। यह ७ दिसम्बर १९९५ को बृहस्पति पहुँच गया। इसने बृहस्पति के वायुमंडल का अध्ययन करने के लिए उसमें एक छोटा यान छोड़ा और बृहस्पति के साथ-साथ उसके चंद्रमाओं का अध्ययन किया। गैलिलेयो का वज़न २,३८० किलोग्राम था। इसके द्वारा वायुमंडल में छोड़ा गया यान पैराशूट के प्रयोग से १५३ किलोमीटर तक उतरा, जहाँ उसने ४५० प्रति-घंटा तक की रफ़्तार की आंधियाँ झेलीं और तस्वीरें भेजीं और फिर निचले वायुमंडल में अत्यंत गर्मी से पिघल कर ख़त्म हो गया।
पृथ्वी के फ्लाइ बाय के तुरंत बाद इसका हाई गेन एंटिना खराब हो गया और पूरा नही खुला।
१९९४ में बृहस्पति से शूमेकर-लेवी ९ का टकराव देखा।
२१ सितम्बर २००३ को नासा के द्वारा इसका कार्यकाल समाप्त घोषित किया गया। क्योंकि बृहस्पति के चंद्रमाओं में समुद्र और जीवन होने की संभावना है, जिनके लिए इस यान पर मौजूद पृथ्वी से आये कीटाणु ख़तरनाक हो सकते थे, इसलिए इस यान को जान-बूझकर बृहस्पति के वायुमंडल में तेज़ गति से भेजकर, जला कर ध्वस्त कर दिया गया।
गैलीलियो प्रोब
गैलीलियो प्रोब बृहस्पति ग्रह का एक अन्वेषण अंतरिक्ष यान है। यह डिसेन्ट प्रोब प्रकार का है।
जूनो (अंतरिक्ष यान)
जूनो (अंग्रेज़ी: Juno) अमेरिकी अंतरिक्ष अनुसन्धान परिषद्, नासा, द्वारा हमारे सौर मंडल के पाँचवे ग्रह, बृहस्पति, पर अध्ययन करने के लिए पृथ्वी से ५ अगस्त २०११ को छोड़ा गया एक अंतरिक्ष शोध यान है। लगभग ५ वर्ष लंबी यात्रा के बाद ५ जुलाई २०१६ को यह बृहस्पति तक पहुँचने में सफल रहा। इस अभियान पर लगभग १.१ अरब डॉलर की लागत का अनुमान है।
इसे पृथ्वी से बृहस्पति पहुँचने में लगभग ५ साल लगे और ५ जुलाई २०१६ में बृहस्पति के इर्द-गिर्द ऐसी परिक्रमा कक्षा में स्थान ले लिया जो इसे उस ग्रह के ध्रुवों के ऊपर से ले जाया करेगी। वैज्ञानिक इसे बृहस्पति के ३७ चक्कर लगवाएँगे, जिन्हें पूरा करने में इसे फ़रवरी २०१८ तक का समय लग जाएगा। इस समय में यह यान उस ग्रह की बनावट, चुम्बकीय क्षेत्र और (कुछ हद तक) मौसम के बारे में जानकारी बटोरकर पृथ्वी की ओर प्रसारित करता रहेगा। बृहस्पति एक गैस दानव ग्रह है और जूनो यान यह पता लगाने की कोशिश करेगा की उस हज़ारों मील मोटी गैस की परत के नीचे कोई पत्थरीला केंद्र है भी कि नहीं। वातावरण में आक्सीजन और हाइड्रोजन की मात्राओं का अध्ययन करके पानी की मात्रा का भी अंदाज़ा लगाने का प्रयास किया जाएगा। फरवरी २०१८ में, ग्रह की ३७ परिक्रमाएँ पूरी होने पर इस यान को धीमा कर के बृहस्पति के वायुमंडल में घुसाकर ध्वस्त कर दिया जाएगा।
बृहस्पति सूरज से दूर है और वहाँ सूरज की रोशनी बहुत मंद दिखती है, जिस से वहाँ पर पहुँचे हुए यानों में सौर उर्जा का प्रयोग संभव नहीं रहा है। उसकी बजाये सारे यानों ने परमाणु ऊर्जा इस्तेमाल की जाती रही है। लेकिन सौर प्रौद्योगिकी में तरक्की होने से अब ऐसे उपकरण बन गएँ हैं जो इस धीमी रोशनी में भी बिजली बना सकते हैं। जूनो बृहस्पति जाने वाला पहला यान होगा जो सौर ऊर्जा का प्रयोग करेगा। इस पर बड़े-बड़े सौर पैनल लगे हुए हैं जिनका कुल क्षेत्रफल ६५० वर्ग फ़ुट से भी अधिक है और जो हर समय लगभग ४५० वाट बिजली पैदा करेंगे।
इस यान का नामकरण यूनानी किंवदंतियों की एक देवी जूनो के नाम पर किया गया है जो कि बृहस्पति की पत्नी थी। बृहस्पति का मुख धुंध व बादलों से आच्छादित था। अतः कोई उसे देख नहीं पाता था। जूनो ने पहली बार धुंध को हटाकर बृहस्पति का चेहरा देखा था। गौरतलब है कि इस उपग्रह से भी यही अपेक्षित है कि बृहस्पति ग्रह के गैसीय वातावरण को भेदकर उसकी भौगोलिक संरचना का पता लगाया जा सके।
यूरोपा जुपिटर प्रणाली अभियान
यूरोपा जुपिटर प्रणाली अभियान बृहस्पति ग्रह का एक अन्वेषण अंतरिक्ष यान है। यह भविष्य में भेजा जायेगा।
जुपिटर आइसी मून ऑर्बिटर
जुपिटर आसी मून ऑर्बिटर बृहस्पति ग्रह का एक अन्वेषण अंतरिक्ष यान अभियान था। यह अभियान रद्द हो चुका है।
यूरोपा ऑर्बिटर
यूरोपा ऑर्बिटर बृहस्पति ग्रह का एक अन्वेषण अंतरिक्ष यान अभियान था। यह अभियान रद्द हो चुका है।
पायोनियर एच
पायोनियर एच बृहस्पति ग्रह का एक अन्वेषण अंतरिक्ष यान अभियान था। यह अभियान रद्द हो चुका है।
उच्च-वोल्टता डीसी पारेषण
उच्च-वोल्टता डीसी पारेषण (high-voltage, direct current transmission) बड़ी मात्रा में विद्युत शक्ति के पारेषण की विधि है जिसमें विद्युत शक्ति परम्परागत एसी के बजाय डीसी रूप में भेजी जाती है। इसके कुछ विशिष्ट लाभ हैं; जैसे - लम्बी दूरी तक विद्युत शक्ति भेजने के लिये यह विधि सस्ती पड़ती है; इसमें उर्जा का क्षय कम होता है; कई लाइनों को आपस में जोड़ना आसान है (सिन्क्रोनाइजेशन की समस्या नहीं होती) आदि।
= इतिहास = आधुनिक समय में प्रयुक्त एचवीडीसी पारेषण में १९३० के दशक में स्वीडेन के ASEA द्वारा विकसित तकनीक काम में आती है। इस तकनीक से विद्युत शक्ति भेजने वाली सबसे पुरानी लाइने सन् १९५१ में सोवियत संघ में मास्को और कसिरा के बीच, स्वीडेन और गोटलैण्ड के बीच १०-२० मेगावाट की सन् १९५४ में बनी लाइने आदि हैं। इस समय इस तरह की सबसे लम्बी पारेषण लाइन इंगा-सबा (Inga-Shaba) है जो १७०० किमी लम्बी है। यह कांगो के इंगा बांध से लेकर सबा कॉपर खान तक ६०० मेगावाट बिजली भेजती है।
भारत में कई एचवीडीसी परियोजनाएं हैं|
= विद्युत शक्ति परिवर्तन = उच्च-वोल्टता डीसी पारेषण के केंद्र में एसी और डीसी के बीच रूपांतरण करने वाले उपकरण को कंवर्टर केहते हैं | आजकल, हर एचवीडीसी प्रणाली स्थिर कंवर्टर का प्रयोग करते हैं |  एचवीडीसी कन्वर्टर्स के दो प्रकार हैं :
१. लाइन-कॉम्युटेटेड कंवर्टर
२. वोल्टेज-सोर्स कंवर्टर
लाइन-कॉम्युटेटेड कन्वर्टर्स आज के समाज में सबसे सामान्य कन्वर्टर्स हैं | वे “थैरिस्टर” नामक यंत्र का उपयोग करते हैं | अधिकांश कन्वर्टरों में  "पुल सुधारक" मौजूद हैं | इन कन्वर्टरों में विद्युत प्रवाह  केवल एक दिशा में बहती है, और स्वतंत्रता की सिर्फ एक डिग्री है | यद्यपि वे बहुत सार्वजनिक हैं, लाइन-कॉम्युटेटेड कन्वर्टर्स के कई दोष हैं, यथा :
१. वे आसानी से विद्युत शक्ति की दिशा को उलट नहीं सकते |
२. उनकी असफलता होने की ज़्यादा संभावना हैं |
३. वे बाहरी प्रवाह पर निर्भर करते हैं | लाइन-कॉम्युटेटेड कन्वर्टर्स की समस्याओं को हल करने के लिए आजकल वोल्टेज-सोर्स कंवर्टर का आविष्कार किया गया | इन कन्वर्टरों “इन्सुलेटेड गेट बाइपोलर ट्रांसिस्टर” और अन्य नई तकनीकें का उपयोग करते हैं | इससे हम  कंवर्टर को स्वयं कॉम्युटेटेड बना सकते हैं , और इन कन्वर्टरों बाह्य यंत्रों पर निर्भरित नहीं हैं | वे कमजोर एसी प्रणाली के साथ काम कर सकते हैं  |परंतु, वोल्टेज-सोर्स कन्वर्टरों लाइन-कॉम्युटेटेड कन्वर्टरों से अधिक महंगे हैं |
मार्क ज्यर्गंसमेयेर
मार्क ज्यर्गंसमेयेर समाजशास्त्र और वैश्विक अध्ययन के प्रोफेसर हैं, धार्मिक अध्ययन के संबद्ध प्रोफेसर हैं और कैलीफोर्निया यूनीवर्सिटी, सांता बारबरा में वैश्विक और अंतर्राष्ट्रीय अध्ययन केंद्र के निदेशक हैं। उनकी प्राथमिक शोध रुचि के विषय हैं धर्म, धार्मिक आतंकवाद, राष्ट्रवाद और सामाजिक नैतिकता. इनकी प्रकाशित पुस्तकों में 'दि ऑक्सफोर्ड हैंडबुक ऑफ ग्लोबल रिलीजियंस' शामिल है, भिंडरांवाले टू बिन लादेन : दि राईज़ ऑफ रिलीजियस वायलेंस, गांधीज़ वे: अ हैंड बुक ऑफ कंफ्लिक्ट रेज़ोल्यूशन, टेरर इन दि माइंड ऑफ गॉड: दि ग्लोबल राईज़ ऑफ रिलीजियस वायलेंस, दि न्यू कोल्ड वॉर? रिलीजियस नेशनलिज़्म कंफ्रंट्स दि सेक्युलर स्टेट, वायलेंस एंड दि सेक्रेड इन दि मॉडर्न वर्ल्ड. इन्हें भारत के पंजाब प्रांत में दलितों और अछूतों के संदर्भ में हिंदू समाज के ताने-बाने पर शोध के लिए भी जाना जाता है।. राधा स्वामी मत सहित नए धार्मिक आंदोलनों के शोध के लिए ये स्वयं डेविड सी. लेन के साथ भारत आए थे और बाबा फकीर चंद का साक्षात्कार लिया था। इस साक्षात्कार ने फकीर की अंतर्दृष्टि को उजागर किया। इस साक्षात्कार ने संतमत के दर्शन की पुनर्रचना की और इसे फकीर की आत्मकथा का एक भाग बनाया गया। इसमें होशियारपुर में स्थापित मानवता मंदिर का कुछ इतिहास भी है।. एक समाजशास्त्री के तौर पर इनके द्वारा भारत के पंजाब राज्य में कभी फैले आतंकवाद पर किए गए कार्य के लिए भी जाना जाता है।
स्कैनर
"स्कैनर" एक मशीन होती है जिसके द्वारा किसी छपी हुई सामग्री यथा चित्र आदि को डिजिटल रूप में बदला जाता है। किसी बस्तु को स्कैन करके बनाई गई स्कैअन कॉपी या सॉफ्ट कॉपी को कंप्यूटर में संग्रहीत किया जा सकता है, और जिन्हें देखा ओर software application की सहायता से संशोधित भी किया जा सकता है।
इलेक्ट्रॉनिक डेटा ट्रांसमिशन की दुनिया में, स्कैनिंग छवियों को प्रेषित करने का सबसे अच्छा और विश्वसनीय तरीका माना जाता है। स्कैनर विभिन्न प्रकार के होते है जिन्हें हम विभिन्न जगहों पर प्रयोग कर सकते हैं।
1. डॉक्यूमेंट स्कैनर: डॉक्यूमेंट स्कैनर को पेपर स्कैनर भी कहते है, जैसा की हमे इसके नाम से मालुम होता है की यह किसी डॉक्यूमेंट (पेपर) को स्कैन कर सकता है। इस स्कैनर के द्वारा हम अपने किसी भी प्रकार के डॉक्यूमेंट (पेपर) को स्कैन करके उसकी स्कैन कॉपी या सॉफ्ट कॉपी को कंप्यूटर में हमेशा के लिए store कर सकते है और हम इसे विभिन्न इलेक्ट्रॉनिक डेटा ट्रांसमिशन की सहायता से कंही पर भी भेज सकते है। डॉक्यूमेंट स्कैनर भी resolutions और साइज़ के हिसाब से विभिन्न प्रकार के होते है।
2. : बॉयोमीट्रिक स्कैनर ज्यादा तर यह स्कैनर सुरक्षा उद्देश्य के लिए प्रयोग किये जाते है। शरीर के अंगो को स्कैन करने के लिए विभिन्न प्रकार के स्कैनर की जरुरत पड़ती है: फिंगर प्रिंट स्कैनर, आईरिस स्कैनर, हार्ट स्कैनर और बहुत सारे। यह सभी स्कैनर रजिस्ट्री के टाइम में हमारे शरीर के किसी अंग को स्कैन करके उसकी एक सॉफ्ट कॉपी बना लेता है और उसे store कर लेता है जब हम प्रमाणित करते है तो यह स्कैनर द्वारा से उसे स्कैन करता है और जो सॉफ्ट कॉपी उसके पास store है उससे मेल करता है अगर यह स्टोर्ड सॉफ्ट कॉपी के साथ मेल खता है तो आपको उसका एक्सेस मिल जाता है। अज कल बॉयोमीट्रिक स्कैनर का प्रयोग मोबिलो में भी लिया जाने लगा है।प्रत्येक व्यक्ति की व्यक्तिगत जानकारी और डिजिटल जानकारी की सुरक्षा के लिए बायोमेट्रिक्स एक आशाजनक तकनीक है।
ई-पुस्तक
ई-पुस्तक (इलेक्ट्रॉनिक पुस्तक) का अर्थ है डिजिटल रूप में पुस्तक। ई-पुस्तकें काग़ज़ की बजाय डिजिटल संचिका के रूप में होती हैं जिन्हें कंप्यूटर, मोबाइल एवं अन्य डिजिटल यंत्रों पर पढ़ा जा सकता है। इन्हें इंटर्नेट पर भी छापा, बाँटा या पढ़ा जा सकता है। ये पुस्तकें कई फ़ाइल फॉर्मैट में होती हैं जिनमें पी॰डी॰ऍफ़॰ (पोर्टबल डॉक्यूमेंट फॉर्मैट), ऍक्स्पीऍस आदि शामिल हैं, इनमें पी॰डी॰ऍफ़॰ सर्वाधिक प्रचलित फॉर्मेट है। जल्द ही पारंपरिक किताबों और पुस्तकालयों के स्थान पर सुप्रसिद्ध उपन्यासों और पुस्तकों के नए रूप जैसे ऑडियो पुस्तकें, मोबाइल टेलीफ़ोन पुस्तकें, ई-पुस्तकें आदि उपलब्ध होंगी।।
ई-पुस्तको को पढ़ने के लिए कम्प्यूटर (अथवा मोबाइल) पर एक सॉफ्टवेयर की आवश्यकता होती है जिसे ई-पुस्तक पाठक "(eBook Reader") कहते हैं। पीडीऍफ ई-पुस्तकों के लिए ऍडॉब रीडर तथा फॉक्सिट रीडर नामक दो प्रसिद्ध पाठक हैं। इनमें से ऍडॉब तो पी॰डी॰ऍफ॰ फॉर्मेट की निर्माता कम्पनी ऍ़डॉब वालों का है, ये आकार में काफी बड़ा है तथा पुराने सिस्टमों पर काफी धीमा चलता है, फॉक्सिट रीडर इसका एक मुफ्त एवं हल्का-फुल्का विकल्प है।
ई-पुस्तकों को पढ़ने हेतु अब कुछ हार्डवेयर उपकरण अलग से भी उपलब्ध हैं। इनमें अमेजन.कॉम का तथा "ऍप्पल इंक" का आइपैड शामिल है।
"पाइ" ऐसा एक अन्य उपकरण है। आकार में यह १८८ मि.मी. ऊंचा और ११८ मि.मी. चौड़ा होता है।
इसमें एसडी कॉर्ड और मिनी यू॰एस॰बी॰ स्लॉट भी उपलब्ध होते है। इसकी मैमोरी ५१२ एमबी के लगभग होती है व इसमें ४ जीबी एसडी कार्ड लग सकता है। रैम मैमोरी ६४ एमबी। इसके अतिरिक्त इसमें कंप्यूटर गेम्स की भी सुविधा हो सकती है। बहुत सी नवीन पुस्तकों सहित कई अन्य पुरानी किताबें भी इसमें ऑनलाइन माध्यम से स्टोर कर सकते हैं। इसमें कई भाषाओं में पढ़ने की सुविधा भी उपलब्ध होती है। मोबाइल के लिए ऍडॉब रीडर लाइट नामक पाठक उपलब्ध है।
यह युक्ति प्रयोग में अत्यंत सरल व भार में १८० ग्राम की कई पत्रिकाओं से भी हल्की होती है। इसका छह इंच ई-इंक विजप्लैक्स स्क्रीन होता है। इसमें टाइपफेस का आकार भी चुना जा सकता है, जिससे चार विभिन्न आकारों के फॉन्ट पढ़ने के लिए प्रयोग में ला सकते हैं। कोई पंक्ति बीच में से खोजने के लिए भी सुविधा है और बुकमार्क भी भी होते हैं, जिनसे पेज आसानी से उलटने-पलटने की सुविधा रहती है। इसकी बैटरी लाइफ भी अच्छी होती है जिससे बिना रीचार्ज किए कुछ दिनों तक पढ़ना जारी रख सकते हैं। सामान्यतः इसे चार घंटे तक चार्ज करना होता है।
ई-पुस्तक बनाने के दो तरीके हैं।
ई-पुस्तक हेतु सर्वाधिक लोकप्रिय एवं प्रचलित फॉर्मेट पीडीऍफ फाइल है। पीडीऍफ फाइल बनाने सम्बंधी जानकारी यहाँ देखें।
ऑपेरा मिनी
ऑपेरा मिनी ऑपेरा सॉफ्टवेयर का मोबाइल फोन के लिए जावा आधारित मुफ्त वेब ब्राउजर है। यह काफी हल्का-फुल्का एवं छोटे आकार का बेहतरीन ब्राउजर है। मोबाइल फोन पर हिन्दी साइटें एवं चिट्ठे पढ़ने के लिए यह सर्वश्रेष्ठ ब्राउजर है। इसका नवीनतम संस्करण ५ है।दो तरीके हैं:- पहला तरीका अधिक सुविधाजनक रहता है।
आंशिक हिन्दी समर्थन वाले फोन में ऑपेरा मिनी द्वारा हिन्दी साइटें सही रूप से देखने हेतु ट्रिक:अब ऑपेरा मिनी में हिन्दी भाषी साइटों को देखा जा सकता है। इस विकल्प का प्रयोग करने पर ऑपेरा मिनी वैबपेज को सर्वर साइड पर प्रोसैस करके हिन्दी (तथा अन्य इण्डिक) टैक्स्ट को इमेज रूप में फोन के ब्राउजर में भेजता है जिससे हिन्दी सही दिखती है। लेकिन एक तो इसमें थोड़ा समय लगता है दूसरा टैक्स्ट को कॉपी-पेस्ट नहीं किया जा सकता। इसलिये यदि आपके स्मार्टफोन में हिन्दी आंशिक रूप से दिखती है (बिखरी हुयी) तो ऑपेरा मोबाइल प्रयोग करें वह हिन्दी सही रूप से दिखाता है। परन्तु यदि फोन में हिन्दी बिलकुल न दिखती हो या फोन केवल जावा सॉफ्टवेयर ही इंस्टाल करता हो तो यही एकमात्र उपाय है।
श्रुतलेखन सॉफ्टवेयर
श्रुतलेखन सॉफ्टवेयर एक ऐसा सॉफ्टवेयर होता है जो कि श्रुतलेखन द्वारा वाक को पाठ में बदलता है अर्थात कम्प्यूटर पर माइक में बोले गई ध्वनि को टैक्स्ट रूप में बदलता है। इसे "स्पीट टू टैक्स्ट सॉफ्टवेयर" भी कहते हैं। यह स्पीच रिकॉग्नीशन तकनीक पर कार्य करता है।
अंग्रेजी के लिए ड्रैगन नैचुरली स्पीकिंग नामक प्रसिद्ध श्रुतलेखन सॉफ्टवेयर है। इसके अतिरिक्त यह सुविधा ऑफिस ऍक्सपी, ऑफिस २००३ में उपलब्ध है। नई विंडोज़ विस्ता तथा विंडोज़ ७ में यह सुविधा अन्तर्निमित है।
हिन्दी के लिए अभी तक केवल एक श्रुतलेखन सॉफ्टवेयर है - श्रुतलेखन-राजभाषा। एक अन्य सॉफ्टवेयर वाचान्तर-राजभाषा है जो कि अंग्रेजी स्पीच को इनपुट के तौर पर लेता है तथा मशीनी अनुवाद करके उसे हिन्दी टैक्स्ट में बदलता है।
ये भारतीय भाषी कम्प्यूटिंग कम्पनी सी-डैक तथा अन्तराष्ट्रीय कम्प्यूटर कम्पनी आइ०बी०ऍम० के द्वारा संयुक्त रूप से विकसित किया गये हैं। इसका मूल्य लगभग ५००० रुपये है।
एक अन्य हिन्दी एऍसआर नामक प्रोग्राम सोर्सफोज.नेट पर विकास के चरण में है।
ऐसा माना जाता है कि भविष्य में श्रुतलेखन कम्प्यूटर में हिन्दी टैक्स्ट इनपुट के लिये सर्वाधिक उपयुक्त प्रणाली होगी। इसका कारण है कि हिन्दी एवं अन्य भारतीय भाषाएँ स्वभाव से ध्वन्यात्मक हैं अर्थात इनमें जैसा बोला जाता है वैसे ही लिखा जाता है।
ध्वन्यात्मक लिप्यन्तरण
ध्वन्यात्मक लिप्यन्तरण (फोनेटिक ट्राँसलिट्रेशन) मशीनी लिप्यन्तरण की एक विधि है। यह एक लिप्यन्तरण विधि है जिससे कि हिन्दी आदि भारतीय लिपियों को आपस में तथा रोमन में बदला जाता है।
ध्वन्यात्मक लिप्यन्तरण का एक मुख्य प्रयोग इण्डिक टाइपिंग विधि के रूप में है। प्रयोक्ता हिन्दी (अथवा कोई इण्डिक) टैक्स्ट को रोमन लिपि में टाइप करता है तथा यह रियल टाइम में समकक्ष देवनागरी (अथवा इण्डिक लिपि) में ध्वन्यात्मक रूप से परिवर्तित हो जाता है। इस प्रकार का स्वचालित परिवर्तन ध्वन्यात्मक टैक्स्ट ऍटीटर, वर्ड प्रोसैसर तथा सॉफ्टवेयर प्लगइन के द्वारा किया जाता है। परन्तु सर्वश्रेष्ठ तरीका फोनेटिक आइऍमई का प्रयोग है जिसकी सहायता से टैक्स्ट किसी भी ऍप्लीकेशन में सीधे ही लिखा जा सकता है।
फोनेटिक ट्राँसिलिट्रेशन आधारित आइऍमई के उदाहरण हैं बरह आइऍमई, इण्डिक आइऍमई, गूगल इण्डिक लिप्यन्तरण आदि।
ये मुख्य रूप से दो प्रकार के होते हैं:-
इस प्रकार के औजार एक निश्चित लिप्यन्तरण स्कीम के आधार पर टैक्स्ट को भारतीय लिपि में बदलते है।
इस प्रकार के टाइपिंग औजारों के उदाहरण हैं:- इण्डिक आइऍमई, बरह आइऍमई आदि।
इस तरह के औजार पहले रोमन में टाइप किये गये शब्द को एक शब्दकोश के साथ तुलना करते हैं और फिर उसे समकक्ष हिन्दी (इण्डिक) शब्द में बदलते हैं। ऐसे औजार कृत्रिम बुद्धिमता से युक्त होते हैं तथा सबसे उपयुक्त शब्द को खुद ही चुन लेते हैं। किसी विशेष स्कीम से बंधे न होने के कारण ये रोमनागरी के अभ्यस्तों के लिये तथा जो कि पहली बार अथवा शुरु में हिन्दी टाइप कर रहे हों, सर्वाधिक सरल एवं उपयुक्त होते हैं। शब्दकोश आधारित पहला ध्वन्यात्मक लिप्यन्तरण औजार क्विलपैड द्वारा बनाया गया था, बाद में गूगल तथा माइक्रोसॉफ्ट ने भी इस प्रकार के औजार बनाये।
इस प्रकार के टाइपिंग औजारों के उदाहरण हैं:-
सी-डैक
प्रगत संगणन विकास केन्द्र ( अथवा सी-डैक) भारत की एक अर्धसरकारी सॉफ्टवेयर कम्पनी है। सी-डैक का शुरुआत में मुख्य उद्देश्य स्वदेशी महासंगणक बनाना था। वर्तमान में यह सॉफ्टवेयर एवं इलैक्ट्रॉनिक्स के क्षेत्र में एक नामी कम्पनी है। हिन्दीजगत में यह मुख्य रूप से भाषाई कम्प्यूटिंग सम्बंधी विकास कार्यों के लिये जानी जाती है।C-DAC की प्रमुख शाखाएँ और प्रशिक्षण केन्द्र ये हैं:
भारत ऑपरेटिंग सिस्टम सॉल्यूशन्स
भारत ऑपरेटिंग सिस्टम सोल्यूशन्स (बॉस) एक लिनक्स वितरण है, जो सी-डैक द्वारा विकसित किया गया है। यह सॉफ्टवेयर बॉस ग्नू/लिनक्स या बॉस लिनक्स के नाम से भी जाना जाता है। इसका नवीनतम संस्करण बॉस ग्नू/लिनक्स संस्करण 8.० है जो कि 15 अक्टूबर 2019 में जारी किया गया था।
इस सॉफ्टवेयर पैकेज का उल्लेख "भारत के अपने पर्सनल कम्प्यूटर ऑपरेटिंग सिस्टम" तथा "भारतीय सॉफ्टवेयर इंडस्ट्री से निकले सर्वाधिक सारगर्भित उत्पाद"के तौर पर किया गया है। भारत सरकार द्वारा राष्ट्रीय स्तर पर अभिग्रहण और क्रियान्वयन के लिए इस सॉफ्टवेयर का समर्थन किया गया है। बॉस ग्नू/लिनक्स एक "एल.एस.बी. प्रमाणित" लिनक्स वितरण है, जिसे लिनक्स मानक आधार में वर्णित मानकों के साथ अनुपालित होने के कारण लिनक्स फाउंडेशन द्वारा प्रमाणित किया जा चुका है। बॉस ग्नू/लिनक्स, डेबियन से व्युत्पन्न है। डेबियन, लिनक्स कर्नेल (एक प्रचालन तंत्र का मुख्य घटक) का प्रयोग करता है, लेकिन डेबियन के अधिकांश मूलभूत प्रचालन तंत्र उपकरण ग्नू परियोजना से आए हैं; इस तरह से "ग्नू/लिनक्स" से "डेबियन" और "बॉस" जुड़े हुए हैं। डेबियन ग्नू/लिनक्स एक सामान्य प्रचालन तंत्र (ओ.एस.) की तुलना में ज्यादा सुविधाएं प्रदान करता है। यह लगभग 18733 पैकेजों से ज्यादा में उपलब्ध है।
बॉस ग्नू/लिनक्स में लगभग सभी पैकेज शामिल हैं।  एक उत्पाद इस अर्थ में एक मुक्त सॉफ्टवेयर होता है, क्योंकि इसका प्रयोग मुक्त सॉफ्टवेयर फाउंडेशन द्वारा किया जाता है और इसका वितरण ग्नू जनरल पब्लिक लाइसेंस के तहत किया जाता है।
वर्तमान समय में बॉस ग्नू/लिनक्स के नवीनतम डेस्कटॉप संस्करण को अठारह भारतीय भाषाओं में लोकलाइज किया जा चुका है।
अक्टूबर २००८ बॉस ग्नू/लिनक्स के तक चार मुख्य संस्करण जारी हुए हैं।दिवाकर मणि [Diwakar Mani] १०:४२, ५ जनवरी २०११ (UTC)
बरह आइऍमई
बरह आइऍमई बरह नामक भारतीय भाषी टाइपिंग सॉफ्टवेयर वालों का एक टाइपिंग औजार है। यह एक वर्चुअल कीबोर्ड है जो कि बिना कॉपी-पेस्ट के झंझट के विंडोज़ में किसी भी ऍप्लीकेशन में सीधे हिन्दी में लिखने की सुविधा प्रदान करता है। पुराने संस्करणों में यह बरह के साथ ही बरह डायरॅक्ट नामक यूटिलिटी के नाम से आता था, बाद में इसकी लोकप्रियता को देखते हुए इसे एक अलग औजार के तौर पर उपलब्ध करवाया जाने लगा।
बरह डायरॅक्ट
बरह डायरॅक्ट बरह नामक भारतीय भाषी टाइपिंग सॉफ्टवेयर का एक अंग है। यह एक वर्चुअल कीबोर्ड है जो कि बिना कॉपी-पेस्ट के झंझट के विंडोज़ में किसी भी ऍप्लीकेशन में सीधे हिन्दी में लिखने की सुविधा प्रदान करता है। यह यूनिकोड एवं नॉन-यूनिकोड दोनों तरह की टाइपिंग हेतु उपयोगी है। इण्टरनेट पर भारतीय भाषी यूनिकोड टाइपिंग के प्रसार के बाद यह काफी लोकप्रिय हो गया। बाद में इसकी लोकप्रियता को देखते हुए इसे बरह आइऍमई के नाम से एक अलग औजार के तौर पर भी उपलब्ध करवाया जाने लगा।
नॉन-यूनिकोड समर्थन के कारण यह फोटोशॉप, पेजमेकर आदि अयूनिकोडित प्रोग्रामों में ध्वन्यात्मक लिप्यंतरण विधि से हिन्दी टाइप करने के लिए उपयोगी है। जिन भी अयूनिकोडित प्रोग्रामों में फॉण्ट को चुनकर बदला जा सकता है यह उनमें काम कर सकता है।
अडोबी फोटोशॉप
अडोबी फोटोशॉप (या अडोब फोटोशॉप) अडोबी सिस्टम्स नामक कम्पनी द्वारा विकसित एक प्रसिद्ध एवं लोकप्रिय ग्राफिक्स प्रोग्राम है। यह बिटमैप इमेजों को उन्नत रूप से सम्पादित करने की सुविधा प्रदान करता है। इसका नवीनतम संस्करण फोटोशॉप सीएस 6 है। एडोब फोटोशॉप एक रेखापुंज ग्राफिक्स संपादक है जिसे मैक ओएस और विंडोज के लिए एडोब सिस्टम द्वारा विकसित और प्रकाशित किया गया है।
फ़ोटोशॉप 1988 में थॉमस और जॉन नॉल द्वारा बनाया गया था तब से, यह रेस्टर ग्राफिक्स संपादन में वास्तविक उद्योग मानक बन गया है, जैसे कि "फोटोशॉप" शब्द "फ़ोटोशॉप एक छवि," "फोटोशॉपिंग" और "फ़ोटोशॉप प्रतियोगिता" के रूप में एक क्रिया बन गया है, हालांकि एडोब इस तरह के प्रयोग को हतोत्साहित करता है। [7] यह एकाधिक परतों में रेखापुंज छवियों को संपादित और ढंक सकता है और मास्क, अल्फा कंपोजिटिंग और आरजीबी, सीएमवायके, सीआईईएलएब्ब, स्पॉट कलर और डुओटोन सहित कई रंग मॉडल का समर्थन करता है। फ़ोटोशॉप में ग्राफ़िक फ़ाइल प्रारूपों के लिए व्यापक समर्थन है लेकिन यह स्वयं के PSD और PSB फ़ाइल प्रारूप का भी उपयोग करता है जो सभी पूर्ववर्ती सुविधाओं का समर्थन करते हैं। रेखापुंज ग्राफिक्स के अतिरिक्त, इसमें पाठ को संपादित करने या प्रस्तुत करने की क्षमता सीमित है, वेक्टर ग्राफिक्स (विशेषकर क्लिपिंग पथ के माध्यम से), 3 डी ग्राफिक्स और वीडियो फ़ोटोशॉप की फीचर सेट फ़ोटोशॉप प्लग-इन द्वारा विस्तारित किया जा सकता है, जो कि फ़ोटोशॉप के स्वतंत्र रूप से विकसित और वितरित किए गए प्रोग्राम हैं जो इसके अंदर चला सकते हैं और नए या उन्नत सुविधाएं प्रदान कर सकते हैं।
फ़ोटोशॉप नामकरण योजना शुरू में संस्करण संख्याओं पर आधारित थी। हालांकि, अक्टूबर 2002 में, क्रिएटिव सूइट ब्रांडिंग के परिचय के बाद, फ़ोटोशॉप के प्रत्येक नए संस्करण को "सीएस" से अधिक संख्या में नामित किया गया; उदा।, फ़ोटोशॉप का आठवां प्रमुख संस्करण Photoshop CS था और नौवां प्रमुख संस्करण Photoshop CS2 था। फ़ोटोशॉप सीएस 3 के माध्यम से CS6 भी दो अलग-अलग संस्करणों में वितरित किए गए: मानक और विस्तारित। जून 2013 में, क्रिएटिव क्लाउड ब्रैंडिंग की शुरुआत के साथ, फ़ोटोशॉप की लाइसेंसिंग योजना को सॉफ्टवेयर के रूप में बदल दिया गया था और एक सर्विस रेटल मॉडल के रूप में "सीएस" प्रत्यय को "सीसी" से बदल दिया गया था। ऐतिहासिक रूप से, फ़ोटोशॉप को अतिरिक्त सॉफ्टवेयर जैसे एडोब इमेजरेडी, एडोब आतिशबाजी, एडोब ब्रिज, एडोब डिवाइस सेंट्रल और एडोब कैमरा रॉ के साथ बंडल किया गया था।
फ़ोटोशॉप के साथ, एडोब भी फ़ोटोशॉप एलीमेंट्स, फ़ोटोशॉप लाइटरूम, फ़ोटोशॉप एक्सप्रेस और फ़ोटोशॉप टच को विकसित और प्रकाशित करता है। सामूहिक रूप से, उन्हें "एडोब फोटोशॉप फैमिली" के रूप में ब्रांडेड किया जाता है। वर्तमान में यह एक लाइसेंस प्राप्त सॉफ्टवेयर है
फोटोशॉप की एक मुख्य कमी है कि यह इण्डिक यूनिकोड का समर्थन नहीं करता, जिस कारण इसमें यूनिकोड हिन्दी (अथवा कोई अन्य इण्डिक भाषा) टाइप नहीं की जा सकती। अत: छपाई सम्बंधी कार्यों के लिये नॉन यूनिकोड हिन्दी (इण्डिक) फॉण्टों का सहारा लेना पड़ता है।
अधिकतर नॉन -यूनिकोड फॉण्ट रेमिंगटन लेआउट का प्रयोग करते हैं, जिन्हें रेमिंगटन का अभ्यास न हो उनको पहले किसी अन्य औजार में टैक्स्ट टाइप करके फिर उसे कॉपी कर फोटोशॉप में पेस्ट करना पड़ता है। फोनेटिक द्वारा नॉन-यूनिकोड फॉण्ट में टाइप करने के लिये हिन्दीपैड, तथा बरह डायरॅक्ट नामक तथा इनस्क्रिप्ट द्वारा टाइप करने के लिये माध्यम नामक औजार का प्रयोग किया जा सकता है।
यद्यपि फोटोशॉप के मिडल ईस्टर्न वर्जन में यूनिकोड हिन्दी/इण्डिक समर्थन है। हाँ टूलबार से फॉण्ट मैनुअली चुनना पड़ता है।
आभासी कुंजीपटल
आभासी कुंजीपटल (वर्चुअल कीबोर्ड) एक सॉफ्टवेयर या हार्डवेयर कम्पोनेण्ट होता है जो कि एक प्रयोक्ता को सम्बंधित डिवाइस में विभिन्न भाषाओं के चिह्न टंकित करने की सुविधा प्रदान करता है। वर्चुअल कीबोर्ड को एकाधिक इनपुट डिवाइसों से चलाया जा सकता है जिनमें असली (भौतिक) कीबोर्ड़, कम्प्यूटर का माउस, मोबाइल फोन की जॉयस्टिक आदि शामिल है।
भारतीय भाषाओं यथा हिन्दी आदि के मामले में वर्चुअल कीबोर्ड का उपयोग इनपुट मॅथड ऍडीटर के तौर पर किया जाता है यानि इसके द्वारा विभिन्न भारतीय भाषी चिह्न जो कि असली कीबोर्ड पर उपस्थित नहीं हैं, टाइप किये जाते हैं। विंडोज़ में इनस्क्रिप्ट लेआउट के वर्चुअल कीबोर्ड अन्तर्निमित होते हैं। अन्य टाइपिंग विधियों यथा फोनेटिक ट्राँसलिट्रेशन, रेमिंगटन आदि हेतु अलग से थर्ड पार्टी सॉफ्टवेयर इंस्टाल कर वर्चुअल कीबोर्ड जोड़े जा सकते हैं।
आईफ़ोन
आईफ़ोन (iPhone) ऐप्पल इंक॰ (Apple Inc) द्वारा बनाया गया एक मोबाइल फ़ोन है। यह स्मार्टफ़ोन की श्रेणी में आता है। इसमें इंटरनेट तथा मल्टीमीडिया को चलाया जा सकता है। आईफ़ोन का नवीनतम संस्करण आईफ़ोन 12 है। जो की स्मार्टफोन उपयोगकर्ता के बीच में प्रसिद्ध है।
आईफ़ोन में आंशिक हिन्दी समर्थन होता है। हिन्दी दिखती तो है लेकिन बिखरी हुयी अर्थात देवनागरी टेक्स्ट सही प्रकार से रॅण्डर नहीं होता। अतः वे ऍप्लीकेशनें जो कि हिन्दी प्रदर्शन हेतु फ़ोन के लेआउट इंजन पर निर्भर हैं (जैसे सभी अन्तर्निमित ऍप्लीकेशन), हिन्दी सही से नहीं दिखा सकती। स्वतन्त्र डेवल्पर इसके लिये फॉण्ट इंजन पर काम कर रहे हैं।
आंशिक हिन्दी समर्थन के बावजूद फ़ोन में वे सॉफ्टवेयर हिन्दी सही से दिखा सकते हैं जो कि इसके लिये फ़ोन के फॉण्ट इंजन का प्रयोग न करके अपने फॉण्ट इंजन का प्रयोग कर रहे हों।
हिन्दी इनपुट के लिये व्यवस्था का होना अनिश्चित है, हालाँकि संकेत मिलता है कि ऐसी व्यवस्था है। हालाँकि हिन्दी कीबोर्ड हेतु एक ऍडऑन उपलब्ध है परन्तु वह मानक की-बोर्ड ले-आउट इनस्क्रिप्ट पर आधारित नहीं है।
हिन्दी में www.aaple iPhone .com टाइप करने के लिये एक Hindi Email Keyboard नामक टूल उपलब्ध है कॅमेरा: यह एक सर्वसामान्य सुविधा है आजकल अनेक केमेरों में यह सुविधा उपलब्ध है। ॲपल आयफोन भी उसे अपवाद नही.याला २ मेगा पिक्सेल क्षमतेचा कॅमेरा जोडलेला आहे. संगीत: फोन आणि आयपॉड एकत्र करण्याचे काम या कंपनीने केले आहे. यामुळे वेगवेळ्या प्रकारच्या संगीताचे नियोजन आय ट्युन्स मार्फत करता येते.।
रघु (फॉण्ट)
रघु एक मुफ्त यूनिकोड हिन्दी फॉण्ट है। यह प्रो॰ रघुनाथकृष्ण जोशी द्वारा विकसित किया गया था। यद्यपि यह लिनक्स के लिए बनाया गया था तथापि इसका उपयोग विंडोज़ समेत अन्य़ प्रचानल तन्त्रों में भी किया जा सकता है। बीबीसी हिन्दी की साइट पर उपलब्ध फॉण्ट इंस्टालर में भी इसी का प्रयोग किया गया है। रघु डाउनलोड एवं वितरण के लिए मुफ्त उपलब्ध है।
मंगल (फॉण्ट)
मंगल हिन्दी (देवनागरी लिपि) के लिये एक ओपनटाइप यूनिकोड फॉण्ट है जो कि विण्डोज ऑपरेटिंग सिस्टम का डिफॉल्ट हिन्दी फॉण्ट है। यह यूजर इंटरफेस फॉण्ट के तौर पर डिजाइन किया गया है।
यह विंडोज़ ऍक्सपी तथा इसके उत्तरोत्तर संस्करणों (विंडोज़ विस्ता, विंडोज़ ७ आदि) में इण्डिक टैक्स्ट के वैकल्पिक समर्थन हेतु उपलब्ध करवाया गया है। यह देवनागरी लिपि में लिखी जाने वाली सभी भाषाओं जैसे हिन्दी, मराठी, नेपाली तथा संस्कृत हेतु विंडोज़ का डिफॉल्ट फॉण्ट है। यह माइक्रोसॉफ्ट कॉर्पोरेशन के द्वारा विकसित तथा मैण्टेन किया जाता है। यह माइक्रोसॉफ्ट हेतु प्रो॰ रघुनाथकृष्ण जोशी द्वारा विकसित किया गया था। यद्यपि यह विण्डोज के लिए बनाया गया था तथापि तकनीकी रूप से इसका उपयोग अन्य़ प्रचानल तन्त्रों में भी किया जा सकता है, परन्तु यह वितरण के लिए मुफ्त उपलब्ध नहीं है।
मंगल स्क्रीन रीडिंग के लिये बनाया गया है, इसमें छोटे फॉण्ट आकार में भी स्पष्ट पढ़ा जा सकता है परन्तु यह मुद्रण के कार्य हेतु उपयुक्त नहीं। मुद्रण में (विशेषकर बड़े फॉण्ट आकार में यह काफी असुन्दर लगता है)।
मंगल टाइपोग्राफिक संयुक्ताक्षरों को सही तरीके से सम्भाल नहीं कर सकता जहाँ वर्ण दायें जोड़े जाते हों जैसे द, ड, ढ, ट तथा ठ के दायें जोड़े जाने वाले वर्ण जो कि ऍरियल यूनिकोड ऍमऍस जो कि माइक्रोसॉफ्ट ऑफिस के साथ आता है, के द्वारा ठीक से प्रदर्शित किये जाते हैं। इसी प्रकार जिन संयुक्ताक्षरों में वर्ण नीचे जोड़े जाते हों उन्हें भी ठीक से प्रदर्शित नहीं कर पाता, जैसे "ं" को क, ग तथा "ं" को च, ज के नीचे जोड़ा जाता है। इन सभी प्रकार के संयुक्ताक्षरों को संस्कृत २००३ नामक मुफ्त फॉण्ट द्वारा सही रूप से प्रदर्शित किया जा सकता है।
एकीकृत डिजिटल संवर्धित नेटवर्क
एकीकृत डिजिटल संवर्धित नेटवर्क (अंग्रेज़ी:"इंटीग्रेटेड डिजिटल एन्हान्स्ड नेटवर्क", लघुरूप: आई.डी.ई.एन) मोटोरोला कंपनी द्वारा विकसित एक मोबाइल दूरसंचार प्रौद्योगिकी तकनीक है। इस तकनीक द्वारा प्रयोक्ताओं को ट्रंकेटेड रेडियो और सेल्युलर फोन के लाभ मिलते हैं। एक निश्चित स्पैक्ट्रल स्थान में एनालॉग सेल्युलर एवं द्वि-पथीय रेडियो प्रणालियों के अपेक्ष, आई.डी.ई.एन अधिक उपयोक्ताओं को स्थान देता है। ऐसा करने के लिए इसमें ध्वनि संपीड़न और टाइम डिवीज़न मल्टिपल एक्सेस का प्रयोग किया जाता है।
मोटोरोला इंकार्पोरेशन
मोटोरोला इन्कार्पोरेशन () एक इलेक्ट्रॉनिक घटक, उपकरण एवं युक्ति निर्माता कंपनी है। जिसे एक चीनी कंपनी लेनोवो ने गूगल से 2910 करोड़ अमेरिकी डॉलर मे खरीदा।